[pic] | AZ EURÓPAI KÖZÖSSÉGEK BIZOTTSÁGA |

Brüsszel, 1.6.2005

COM(2005) 248 végleges

2002/0061 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdése c) pontja értelmében a Tanács közös álláspontjának az Európai Parlament általi, az alábbi javaslat vonatkozásában tett módosításairól javaslat

AZ EURÓPAI PARLAMENT ÉS A TANÁCS IRÁNYELVE A SZAKKÉPESÍTÉSEK ELISMERÉSÉRŐL

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése értelmében

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdése c) pontja értelmében a Tanács közös álláspontjának az Európai Parlament általi, az alábbi javaslat vonatkozásában tett módosításairól javaslat

AZ EURÓPAI PARLAMENT ÉS A TANÁCS IRÁNYELVE A SZAKKÉPESÍTÉSEK ELISMERÉSÉRŐL (EGT vonatkozású szöveg)

1. BEVEZETÉS

Az EK-Szerződés 251. cikke (2) bekezdése harmadik albekezdése c) pontja előírja, hogy a Bizottság véleményt nyilvánít azokról a módosításokról, amelyeket az Európai Parlament második olvasat során javasol. A Bizottság az alábbiakban véleményt nyilvánít a Parlament 34 módosítási javaslatáról.

2. Előzmények

A javaslat továbbítása az Európai Parlament és a Tanács számára (COM(2002) 119 végleges – 2002/0061 (COD) dokumentum: | 2002. március 7. |

Az Európai Gazdasági és Szociális Bizottság véleménye: | 2002. szeptember 18. |

A Parlament véleménye (első olvasat): | 2004. február 11. |

A módosított javaslat továbbítása: | 2004. április 20. |

A közös álláspont elfogadása: | 2004. december 21. |

A Parlament véleménye (második olvasat): | 2005. május 11. |

3. A JAVASLAT CÉLJA

Ezen irányelvjavaslat célja:

- A szakképesítések elismerésével kapcsolatos tizenöt meglévő irányelv egységesítése.

- A munkaerőpiac rugalmasságához való hozzájárulás, különösen az ideiglenes és alkalmi szolgáltatások megkönnyítése révén.

- A szakképesítések elismerésével, valamint az elismerési rendszer működtetésével kapcsolatos meglévő szabályok egyszerűsítése.

- A polgárokat érintő tájékoztatás és tanácsadás javítása.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

A második olvasat során a Parlament 34 módosítást fogadott el a Tanács közös álláspontját illetően. Ezek a szöveg egyes aspektusait javítják, anélkül, hogy befolyásolnák a közös álláspont és a bizottsági javaslat elveinek alapjait. Az intézményközi párbeszédet követően általános egyetértés született a végső szöveget illetően, ezért a Bizottság a 34 módosítás mindegyikét elfogadja .

E módosítások a következők:

- 2. módosítás

Ez a módosítás emlékeztet arra, hogy az általános rendszer keretén belül a fogadó tagállam a közérdekből kifolyólag alkalmazhatja szakmai szabályait.

- 5., 27., 28., 29., 54. és 55. módosítás

Ezek a módosítások fenntartják a jelenlegi jogszabályok értelmében meglévő, a két vagy több tagállam esetében megegyező orvosi szakterületeket, továbbá korlátozzák az olyan új orvosi szakterületek bevezetését, amelyek a legalább a tagállamok 2/5-e esetében megegyező automatikus elismerés révén tesznek szert előnyökre.

- 7., 52. és 53. módosítás

Ezek a módosítások a szakmai szervezetek képviselőinek az elismerési rendszerek működtetésébe történő bevonására vonatkoznak, különösen az irányelv által létrehozott bizottság munkájával összefüggő konzultációs tevékenységük révén, amelyről a Bizottság indokolással ellátott jelentéseket készít a bizottság számára. Mindemellett a módosítások a bizottság felépítését is pontosítják.

- 10. és 39. módosítás

Ezek a módosítások bevezetik a „szellemi szabadfoglalkozásúak” fogalommeghatározását, és utalnak arra, hogy az irányelv rájuk is vonatkozik.

- 12. módosítás

Ez a módosítás bevezeti az „illetékes hatóság” fogalmának meghatározását, amely hatóságokra, valamint átruházott jogkör (pl. szakmai utasítások) alapján tevékenykedő szervezetekre terjed ki.

- 13. módosítás

Ez a módosítás pontosítja, hogy az irányelv II. címe „kizárólag” ideiglenes szolgáltatásokra vonatkozik.

- 26. módosítás

Ez a módosítás pontosítja, hogy a szakmai társulások, illetve „szervezetek” jogosultak közös platformok előterjesztésére.

- 31. módosítás

Ez a módosítás az irányelv angol nyelvű változatában pontosítja, hogy a migráns munkavállalóknak rendelkezniük „kell a szakma gyakorlása szempontjából szükséges nyelvtudással”.

- 33. módosítás

Ez a módosítás egy preambulumbekezdésben pontosítja, hogy az irányelv nem érvényesíthető „képesítés-vásárlás” céljából (azaz egy másik tagállam egyedüli elismerési határozatának a székhely szerinti tagállam általi elismerése).

- 34., 35., 43., 44., 45., 46., 47., 48., 50. és 51. módosítás

Ezek a módosítások hivatalosan bevezetik a képesítések öt különböző szintjét az általános rendszer működése vonatkozásában, anélkül, hogy – a meglévő jogszabályokkal, az eredeti bizottsági javaslattal, illetve a Tanács közös álláspontjával összevetve – módosítanák a migráns munkavállalók alapvető jogait. Továbbá, a módosítások kiigazításokkal egészítik ki a szóban forgó szintek meghatározását.

- 36. módosítás

Ez a módosítás egy preambulumbekezdésben utal a Bizottság vizsgálatára, annak megállapításáról, hogy helyénvaló-e egyéb szakmákra vonatkozó további összehangolt képzési követelmények bevezetése, különösen a szakmai szervezetek indokolással ellátott kérelmei alapján.

- 37. módosítás

Ez a módosítás egy preambulumbekezdésben utal a szakmai társulások azon lehetőségére, hogy európai szintű szakmai igazolványokat vezessenek be, amelyek különösen az adott szakember képesítéseire és jogszerű letelepedésére vonatkozó információkat tartalmazhatják.

- 38. módosítás

Ez a módosítás általánosságban utal az EK-Szerződés 39. cikke (4) bekezdésére és 45. cikkére, a közjegyzők külön említésével.

- 40., 41. és 42. módosítás

Ezek a módosítások kiigazítják az ideiglenes szolgáltatások rendszerét 1) a fogadó tagállam által alkalmazandó szabályok meghatározása révén, 2) annak pontosítása révén, hogy a jogszerű letelepedésére vonatkozó tanúsítványban szerepelnie kell, hogy az adott szakember nincs eltiltva szakmájának gyakorlásától, valamint 3) a fogadó tagállam számára azon lehetőség biztosítása révén, hogy kérhessék a büntetlen előélet igazolását a biztonsági ágazatban való foglalkoztatás esetén.

- 49. módosítás

Ez a módosítás pontosítja, hogy a székhelye szerinti tagállamban szerzett jogokat élvező szakember képesítését – a nemzeti képesítési szabványok korszerűsítését követően – az elismerés céljából meg kell feleltetni az új képzettségnek.

5. KÖVETKEZTETÉS

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.